cyanic-selkie/wikianc huggingface dataset:
Trigonālā singonija
Trigonālā singonija ir kvarcam, dolomītam, kalcītam, turmalīnam un daudzu citu minerālu kristāliem.
Zemāk esošajā tabulā dots šīs singonijas simetriju starptautiskie apzīmējumi un apzīmējumi pēc Šēnflisa.
Rush
Rush bija kanādiešu rokmūzikas grupa, kura 1968. gada augustā tika izveidota netālu no Toronto, Ontārio. Tās pamatsastāvā ietilpa basģitāras un taustiņinstrumentu spēlētājs, kā arī vadošais solists Gedijs Lī (Geddy Lee), ģitārists Alekss Laifsons (Alex Lifeson) un bundzinieks, kā arī dziesmu autors Nīls Pērts (Neil Peart). Grupa 2018. gadā paziņoja par darbības izbeigšanu. 2020. gada 7. janvārī miris Nīls Pērts.
Triumfa arka
Triumfa arka ir monumentāla, atsevišķi stāvoša arka, kas sastāv no portikiem. Triumfa arkas mēdz būvēt uz lieliem ceļiem, tiltiem, ielu galos. Tās paredzētas uzvarētāju godināšanai vai svarīgu notikumu atcerei. Triumfa arkas var būt pagaidu vai pastāvīgas, izgreznotas ar statujām, reljefiem rotājumiem un piemiņas uzrakstiem.
Latvijā vienīgā triumfa arka ir Aleksandra vārti Viesturdārzā.
Orvila krasts
Orvila krasts ir Rietumantarktīdas piekrastes daļa Pālmera Zemes dienvidos Ronnes šelfa ledāja rietumu krastā. Stiepjas no Zumberga raga dienvidos līdz Adamsa ragam pie šelfa ledāja frontes. Kopējais piekrastes garums ap 270 km. Dienvidos robežojas ar Elsvērta Zemes Zumberga krastu, ziemeļos — ar Lesitera krastu. Krasta līnija izrobota, ziemeļu daļā iekšzemē iestiepjas Gārdnera un Hansena līči. Iekšzemē paceļas vairākas kalnu grēdas, no kurām uz šelfa ledāju noplūst vairāki nelieli šļūdoņi.
Krastu 1947.—1948. gados atklāja Finna Ronnes ekspedīcija un nosauca par Orvila krauju (Orville Escarpment) par godu ASV Kara flotes kapteinim, Aeroloģijas dienesta vadītājam Hauardam Orvilam (Howard T. Orvill), kurš palīdzēja izstrādāt ekspedīcijas meteoroloģijas pētījumu programmu.
Dzeloņstieple
Dzeloņstieple, vienkāršrunā arī dzeloņdrāts, ir stieple, uz kuras ir izvietoti griezīgi vai duroši asumi. Dzeloņstieples izmanto vienkāršu un lētu norobežojumu būvei, kā arī jau esošo uzlabošanai. Cilvēks vai dzīvnieks, kas mēģinās tikt cauri dzeloņstieplēm, izjutīs sāpes un iegūs savainojumus, kā arī ir iespējams sapīties dzeloņstieplēs pat ar letālu iznākumu. Vienkāršotai dzeloņstiepļu uzstādīšanai nepieciešami tikai balsti.
Dzeloņstieples bija pirmais veiksmīgais norobežojums, kas spēja apstādināt lielu liellopu ganāmpulku. 19. gadsimtā Teksasas fermeri tās plaši izmantoja, lai ierobežotu savas plašās ganības.
Pirmajā pasaules karā sāka plaši izmantot dzeloņstieples militārām vajadzībām. Tās izmantoja, lai aizsargātu karavīrus no ienaidniekiem tranšeju karā. Dzeloņstieples uzdevums bija saplēst uzbrūkošo ienaidnieku drēbes un ādu, tādējādi veicinot noasiņošanu un dažāda veida infekcijas un slimības.
Minka Kelija
Minka Kelija (en; dzimusi Minka Dufaja (Minka Dumont Dufay) ) ir amerikāņu aktrise. Viņa vislabāk pazīstama ar lomām NBC seriālā Friday Night Lights, 2011. gada filmā The Roommate un 2011. gada seriālā "Čārlija eņģeļi" (Charlie's Angels). Tāpat piedalījusies vairākās seriāla Parenthood sērijās.
Frenks Loids Raits
Frenks Loids Raits (Frank Lloyd Wright, agrākais vārds Frank Lincoln Wright; dzimis, miris ) bija ASV arhitekts, interjera dizaineris, rakstnieks, pedagogs. Viņš bija organiskas arhitektūras proponents, šādas arhitektūras paraugs ir arī viens no viņa ievērojamākajiem darbiem — "Māja virs ūdenskrituma".
Emre Belezoglu
Emre ir viens no sekmīgākajiem turku futbolistiem un, pateicoties arī viņam, Galatasarajas sporta klubs guva panākumus 2000. gada UEFA kausa izcīņā. Viņš ir bijis arī Turcijas futbola izlases komandas kapteinis.
2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.
Spēlētāja karjera
Galatasaray
Newcastle United
Atlético Madrid
Individuālie sasniegumi
Gregors Arbets
Gregors Arbets (et; dzimis Tallinā, Igaunijas PSR, PSRS) ir profesionāls igauņu basketbolists, spēlē vieglā uzbrucēja pozīcijā. Pašlaik (2011) pārstāv Igaunijas basketbola līgas klubu BC Kalev/Cramo. Kopš 2002. gada ir Igaunijas basketbola izlases dalībnieks. Vēl ir spēlējis Igaunijas klubu Ehitustööriist, Tallinas "Kalev", Dalkia/Nybit un Vācijas kluba TSK Würzburg sastāvos. Vairākkārtēja Igaunijas čempions un Igaunijas kausa izcīņas uzvarētājs.
Mjastečko Slonske
Mjastečko Slonske ir pilsēta Polijas dienvidos, Silēzijas vojevodistē uz ziemeļaustrumiem no Tarnovske Guriem. Pie pilsētas - cinka rūpnīca.
Gustavs fon Bergmanis
Gustavs Bergmanis jeb Gustavs fon Bergmanis (de, 1749—1814) bija luterāņu mācītājs, izdevējs, latviešu valodas filologs. Organizējis vakcināciju pret bakām Vidzemes guberņā aptuveni 12 000 cilvēkiem. Maskavas dabaspētnieku biedrības goda loceklis (1806). Rīgas brīvmūrnieku ložas "Zum Schwerdt" brālis (1785), ieguvis 4. grādu Striktās Observences sistēmā (1790).
Savā tipogrāfijā iespieda pirmos latviešu tautasdziesmu jeb "latviešu gudrību" (lettischer Sinngedichte) krājumus. Pirmais Latvijā uzsāka masveida vakcināciju pret bakām.
Biogrāfija
Dzimis Ādažu jeb Bukultu (Neuermühlen) mācītāja Baltazara fon Bergmaņa un viņa sievas Annas Elizabetes, dzim. Depkinas, ģimenē. Viņa brāļi bija Baltazars (1736-1789), Ambrozijs (1740-1784) un Liborijs fon Bergmanis (1754-1823).
1771.-1780. gadā viņš bija luterāņu mācītājs Āraišu draudzē, 1780.-1785. gadā Mazsalacas draudzē, kur 1782.-1785. gadā iekārtoja Mazsalacas grāmatu spiestuvi savā mājā.
1785.-1814. gadā Bergmanis bija mācītājs Rūjienas draudzē un Rūjienas grāmatu spiestuves īpašnieks. Divdesmit astoņos amata gados viņš izpotēja pret bakām ap 12 000 Rūjienas apkārtnes ļaužu, par ko 1802. gadā saņēma zelta pateicības medaļu. 1806. gadā Maskavas Zinātņu biedrība G. Bergmani ievēlēja par savu goda biedru. No 1807. gada viņš bija Vidzemes luterāņu baznīcas virskonsistorijas asesors.
Miris Rūjienā 1814. gada 12. jūlijā.
Heksagonālā singonija
Kristalogrāfijā heksagonālā singonija ir viena no 7 singonijām. Kristālisko struktūru apraksta, balstoties uz trīs bāzes vektoriem. Heksagonālajā singonijā divi no bāzes vektoriem ir vienāda garuma, starp tiem ir 60° leņķis. Trešais bāzes vektors ir perpendikulārs attiecībā pret abiem pirmajiem. Rezultātā bāzes forma šajā singonijā ir pareiza sešstūra prizma.
Nereti šo singoniju apvieno ar trigonālo singoniju.
Heksagonālā singonija ir grafītam, apatītam, berillam un daudzu citu minerālu kristāliem.
Zemāk esošajā tabulā dots šīs singonijas simetriju starptautiskie apzīmējumi un apzīmējumi pēc Šēnflisa.
Stigma
Stigma (grieķu valodā- stigma, "dūriens")- rētas, brūces, zīmes rokās un kājās uz dzīva cilvēka miesas, kas atgādina Kristus rētas.
Comet
Comet (no en — komēta) var būt:
2011. gada Kontinentālās hokeja līgas Zvaigžņu spēle
2011. gada Kontinentālās hokeja līgas Zvaigžņu spēle bija 2010.—11. sezonas Kontinentālās hokeja līgas Zvaigžņu spēle, kura norisinājās 2011. gada 5. februārī. Spēle tika aizvadīta Sanktpēterburgas Ledus pilī.
Ja iepriekšējās divās Zvaigžņu spēlēs savā spēle notika pēc formāta "Krievijas hokejisti pret ārzemju hokejistiem", tad šī Zvaigžņu spēle bija pirmā, kurā savā starpā sacentās Rietumu un Austrumu konferenču labākie spēlētāji.
2010. gada FIFA Pasaules kauss — E grupa
2010. gada FIFA pasaules čempionāta spēles E grupā norisinājās no 14. līdz 24. jūnijam.
Juli
Juli ir Vācijas rokgrupa, kas tika dibināta 1999. gadā, taču pašreizējā sastāvā grupa darbojas kopš 2001. gada. Studijas albums Es ist Juli Vācijā tika sertificēts ar septiņkāršo zelta disku, Austrijā un Šveicē ar platīna diskiem. Grupas otrais albums Ein neuer Tag tika sertificēts Vācijā ar dubulto platīna disku. 2006. gadā grupa saņēma European Border Breakers balvu par vislabāk pārdotāko Vācijas mākslinieku debijas studijas albumu Eiropā (neiekļaujot Vāciju).
Atūdeņošanās
Atūdeņošanās jeb dehidratācija (sengrieķu: ὕδωρ hýdōr — 'ūdens') tiek definēta kā pārmērīgs ķermeņa šķidruma zaudējums (piemēram holēras slimniekiem).
Atūdeņošanās iedalās trijās pakāpēs:
Vairāk nekā 20% ķermeņa šķidruma zaudēšana var būt nāvējoša.
Lazi
Lazi ir pilsēta Polijas dienvidos, Silēzijas vojevodistē uz dienvidrietumiem no Zaverces. Liels dzelzceļa depo.
Jenss Stoltenbergs
Jenss Stoltenbergs (, dzimis ) ir bijušais Norvēģijas premjerministrs (2005—2013). Šajā amatā viņš bija arī no līdz. Kopš 2002. gada Stoltenbergs ir Norvēģu Darba Partijas līderis, bet no 1993. gada ir Norvēģijas parlamenta loceklis, kas pārstāv Oslo. No 1990. līdz 1991. gadam viņš bija Vides ministrijas valsts sekretārs, no 1993. līdz 1996. gadam bija rūpniecības ministrs, bet no 1996. līdz 1997. gadam finanšu ministrs. 2009. gadā parlamenta vēlēšanās Stoltenbergs tika atkārtoti ievēlēts premjerministra amatā. Amatā bija līdz 2013. gadam. Pēc tam darbojās kā opozīcijas līderis. Kopš 2014. gada ir NATO ģenerālsekretārs.
1992. gada F1 sezona
1992. gada F1 sezona bija 43. F1 sezona. Tā sākās un beidzās.
Par čempionu ar gandrīz divkāršu pārsvaru pār komandas biedru Rikardo Patrēzi kļuva brits Naidžels Mensels. Tas bija viņa vienīgais F1 tituls. Tā kā kopvērtējumā pirmās divas vietas aizņēma Williams piloti, arī konstruktoru kauss pienācās šai komandai. Mensels nepiedalījās nākamajā Formula 1 sezonā, tāpēc Williams, viņa pēdējā komanda, lietoja numurus 0 un 2. Parasti čempionam pienākas numurs 1.
Austrumi Linux
Austrumi Linux jeb Austrumlatvijas Linukss ir kompakta izmēra (piemēram, versija 3.7.7 aizņem 329 MB) Linux distributīvs. Tas ir izveidots uz Slackware bāzes un to uztur programmētāju grupa no Latgales. Austrumlatvijas Linukss var strādāt, izmantojot tikai brīvpiekļuves atmiņu, tādējādi tas ir ļoti ātrs.
Iekļautās programmas
Austrumi Linux ir pieejamas dažādas atvērtā koda programmas: grafiskās apstrādes programma GIMP, interneta pārlūks Opera, Skype, dažādas spēles, kā arī cita programmatūra.
Sistēmas prasības
Austrumi Linux ir pieejams tikai i386 procesoriem, procesoram jābūt vismaz Pentium2, brīvpiekļuves atmiņai - vismaz 256 MB. Sistēmu iespējams ielādēt gan no CD, gan cietā diska, gan no USB Flash atmiņas kartes.
Frīdrihs Briedis
Frīdrihs Briedis (dzimis Lavšas pagastā, miris  Maskavā) bija latviešu strēlnieku pulkvedis. Plaši pazīstams ar personīgu izlūkgājienu vadīšanu, kā arī krasi noraidošo attieksmi pret lielas daļas strēlnieku piesliešanos boļševiku idejām.
Biogrāfija
1917. gada Februāra revolūciju, tai sekojošo armijas sabrukumu un latviešu strēlnieku piesliešanos boļševikiem Frīdrihs Briedis sagaidīja hospitālī. Pēc ārstēšanās uzreiz tika arestēts, taču izbēga no ieslodzījuma un devās uz Krieviju. Tur kļuva Latviešu Nacionāldemokrātu partijas biedrs un iesaistījās esera B. Savinkova izveidotajā "Dzimtenes un brīvības glābšanas savienībā", kurā apakšpulkvedim Briedim tika uzticēta izlūkošana, pretizlūkošana un antiboļševistiska propaganda latviešu strēlnieku vidū. Vadīja sacelšanos pret boļševikiem pie Volgas Ribinskas apvidū.
Arestēts 1918. gada 23. jūlijā. 1918. gadā Maskavā naktī no 27. uz 28. augustu nošauts kā "balto" kontrrevolucionārās kustības organizators. Pēc nāves par varonību Ziemassvētku kaujās apbalvots ar visu šķiru Lāčplēša kara ordeni.
1926. gadā Latvijā atgriezās viņa dēls Juris, kuram piešķirta jaunsaimniecība Raiskuma muižā pie Cēsīm.
Piemiņa
Pulkveža Brieža vārdā nodēvētas ielas Rīgā, Rēzeknē, Jelgavā, Jūrmalā, Liepājā, Ogrē, Siguldā un Strenčos.
Pulkveža Brieža fonds
1924. gadā Latvijā leģendārā strēlnieku virsnieka piemiņas saglabāšanai un viņa dēla Jura atbalstam tika izveidots "Pulkveža Brieža fonds". 1930. gadu otrajā pusē fonda valde nolēma iemūžināt Frīdriha Brieža piemiņu, uzceļot pieminekli. Izsludināja konkursu un žūrijas komisija par labāko atzina tēlnieka Kārļa Jansona metu. Meta fotogrāfijas tika publicētas daudzos tā laika preses izdevumos, attēlojot Briedi ar paceltu zobenu rokā uz ierakuma malas, kur divi strēlnieki tam seko uzbrukumā. Taču LR kara ministrs ģenerālis Balodis aizliedza iespēju pieminekli uzstādīt: ''"Mums ir daudz citu lielāku varoņu nekā Briedis..." Kad fonda vadītājs Pēteris Dardzāns mēģināja dabūt atļauju pieminekļa celšanai citur, viņam piezvanīja LR Iekšlietu ministrijas vicedirektors un uzkliedza: "Ja tu neliksi to Brieža pieminekli mierā, tad rēķinies ar to sliktāko! Kamēr nebūs uzcelti pieminekļi ģenerālim Balodim un pulkvedim Kalpakam, tikmēr Briedim pieminekļa nebūs!"'' 1936. gadā Krapes luterāņu baznīcā tika uzstādīta piemiņas plāksne Oskaram Kalpakam un Frīdriham Briedim. 1998. gada 28. augustā Rīgas 13. vidusskolas priekšā gan uzstādīja pieminekli, taču nu jau pēc cita meta.
Afjonkarahisara
Afjonkarahisara ir pilsēta Turcijas rietumos, ila centrs. Līdz 2004. gadam pilsētas vārds bija Afjona (Afyon), kad to nomainīja uz tagadējo, kas nozīmē «Opija [magoņu] melnais cietoksnis». Nosaukums cēlies no pilsētas apkārtnē tradicionāli audzētajām opija magonēm.
Frīdrihs Briedis
Pulkveža Fr. Brieža muzejs
Rīgas 13. vidusskolā darbojas skolas novadpētniecības pulciņš "Pulkveža Fr. Brieža muzejs", vienā no skolas kabinetiem izveidota Frīdriham Briedim veltīta ekspozīcija. 2001. gada 1. septembrī Pulkveža Fr. Brieža muzeju apciemoja Valsts prezidente Vaira Vīķe-Freiberga.
Afjonkarahisara
Vēsture
Cietoksnis Afjonas kalna galā bija zināms jau hetiem, kas to sauca par Hapanuvu. Vēlāk to pārvaldīja frīģieši, līdieši, persieši, kā arī iekaroja Aleksandrs Lielais. Pēc Aleksandra nāves pilsētu, Senajā Grieķijā pazīstamu kā Akroina, pārvaldīja Seleikīdu impērija, Pergamonas karaļi, vēlāk — Roma un Bizantija. Bizantijas imperators Leons III pēc uzvaras pār arābiem 740. gadā pārdēvēja pilsētu par Nikopoli. 1071. gadā pilsētu ieņēma seldžuki un pārdēvēja par Karahisaru. 1392. gadā pilsētu ieņēma Tamerlana karaspēks, bet 1428. gadā to atguva osmaņi.
Tadžmahāls
Tadžmahāls (hi, fa, ) ir mauzolejs, kurš atrodas Indijas pilsētā Āgrā, Utarpradēšas štata rietumos Jamunas upes krastā. Tadžmahāls ir viens no lieliskākajiem mogolu arhitektūras piemēriem un unikāla celtne pasaules mērogā. Tajā ir apvienoti persiešu, indiešu un islāma arhitektūras stili. 1983. gadā Tadžmahālu iekļāva UNESCO Pasaules mantojuma objektu sarakstā.
Vēsture
Tadžmahālu savas mirušās sievas Mumtāzas Mahālas mūžīgai piemiņai sērojot uzbūvēja mogolu imperators Šahs Džahāns. Viņa sieva nomira 1631. gadā dzemdību laikā. Šahs Džahāns apprecējās ar Mumtāzu Mahālu 1612. gadā. Tadžmahāla celtniecība sākās ap 1632. gadu. Pie celtniecības darbiem strādāja vairāk nekā 20 tūkstoši strādnieku no Indijas, Persijas, Osmaņu impērijas un Eiropas, lai to pabeigtu ap 1638. vai 1639. gadu. Kompleksa papildinājumi tika pabeigti 1643. gadā, savukārt ārējie apdares darbi tika veikti līdz 1647. gadam. Pilnībā komplekss 17 hektāru lielā laukumā tika pabeigts 22 gados.
Raksturojums
Tadžmahāla kompleksu būvēja dažādi arhitekti, taču par galveno arhitektu uzskata persiešu cilmes indieti Ustadu Ahmadu Lahaurī (Ustad Aḥmad Lahawrī). Kompleksu veido pieci elementi — galvenie vārti, dārzs, mošeja, džavabs (tāda pati ēka kā mošeja otrpus mauzolejam) un pats mauzolejs ar četriem minaretiem.
Antilopju apakšdzimta
Antilopju apakšdzimta (Antilopinae) ir viena no dobradžu dzimtas (Bovidae) apakšdzimtām, kas pieder pārnadžu kārtai (Artiodactyla). Tā apvieno 36 antilopju sugas, kas iedalītas 16 ģintīs.
Antilopju apakšdzimtas dzīvnieki mājo gan atklātās vietās, savannā un stepē, gan mežos, krūmājos un klinšanās, akmeņainās vietās Āfrikā un Āzijā. Senākie fosilie atradumi, kuri tika atklāti Eirāzijā, ir 16—17 miljonus gadu veci. Toties senākās Āfrikas fosilijas ir 13,5 miljonus gadu vecas.
Antilopju apakšdzimtas ciltis
Pie antilopju apakšdzimtas pieder dažādu sugu gazeles un antilopes, gerenuki un dibatagi. Šīs sugas ir pieņemts uzskatīt par īstajām antilopēm, un tās tiek apvienotas īsto antilopju ciltī (Antilopini). Īstās antilopes dzīvo gan Āfrikā, gan Āzijā, bet vislielākā sugu dažādība sastopama Āfrikas austrumos: Sudānā, Eritrejā, Etiopijā, Somālijā, Kenijā un Tanzānijā. Saigas un Tibetas antilopes ir radniecīgas gan īstajām antilopēm, gan arī kazu apakšdzimtas (Caprinae) dzīvniekiem, tomēr molekulārie pētījumi rosina saigas iedalīt antilopju apakšdzimtā. Tās izdala saigu ciltī (Saigini), bet reizēm izdala arī atsevišķā apakšdzimtā Saiginae. Saigu cilts dzīvnieki dzīvo Centrālāzijā un Āzijas rietumdaļā.
Par pundurantilopju cilti (Neotragini) zinātniekiem arī nav vienprātības. Arī šo cilti reizēm izdala atsevišķā apakšdzimtā Neotraginae. Visas pundurantilopju cilts sugas dzīvo Subsahāras Āfrikas reģionā.
Izskats un īpašības
Antilopju apakšdzimtas dzīvnieki ir vidēja vai maza auguma zālēdāji, un tiem ir vairākas kopīgas īpašības: galvaskausa uzbūve, zobu formula un labi attīstīti un izcelti ragi, kuri nekad netiek mainīti. Lielākajai daļai uz pieres virs acīm ir labi attīstīti smaržu dziedzeri, kuri izdala melnu, lipīgu sekrētu. Dziedzeru atvērumu nosedz ādas kroka, kuru dzīvnieks var atvērt sekrēta izdalīšanas brīdī.
Īsto antilopju un saigu sugām ir raksturīgs vidējs ķermeņa lielums. Tās piemērojušies dzīvei atklātās vietās un no plēsējiem aizbēg, ātri skrienot. Tām nepiemīt izteikts dzimumdimorfisms. Ragi parasti ir abiem dzimumiem, bet tomēr dažu sugu mātītēm ragu nav. Apmatojumā visbiežāk ir kādas kontrastainas zīmes vai nu uz sejas vai sāniem. Visas sugas ir poligāmas.
Pundurantilopju cilts visas sugas ir maza auguma. Tās visas ir vieglākas par 30 kg. Pundurantilopes mājo gan mežos, gan krūmu savannā, bet klinšu gazeles (Oreotragus) uzturas klinšainos un akmeņainos apvidos, veikli kāpelējot pa stāvo reljefu. Pundurantilopes ļoti reti dzer, tās nepieciešamo ūdens daudzumu pamatā uzņem ar augiem. Atšķirībā no īstajām antilopēm tās veido monogāmus pārus. Pundurantilopēm ragi nav abiem dzimumiem. Īsi, vertikāli, durkļiem līdzīgi ragi ir tikai tēviņiem.
Arābijas pussala
Arābijas pussala (, ' vai, ') ir pussala Tuvajos Austrumos. Tās platība ir apmēram 3,25 miljoni kvadrātkilometru un tā ir pasaulē lielākā pussala. Sakarā ar lielajiem naftas un dabasgāzes krājumiem šim reģionam ir ļoti nozīmīga ģeopolitiska loma pasaulē.
Pussalas teritoriju aizņem galvenokārt tuksneši, lielākie no kuriem ir Rubelhālī un Nefūds. Rietumos pussalu apskalo Sarkanā jūra un Akabas līcis, dienvidos Adenas līcis un Arābijas jūra, austrumos Persijas līcis, Hormuza šaurums un Omānas līcis. Ziemeļos pussalas ģeoloģiskās robežas nosacīti ir noteiktas pa Zāgrosa kalnu grēdu, kur saduras Arābijas plātne ar Āziju, un Sīrijas tuksnesi. Ģeogrāfiski par ziemeļu robežu parasti pieņem Eifratu.
Ģeogrāfiski Arābijas pussalā iekļauj Irākas rietumdaļu un daļu Sīrijas. Ģeopolitiski Arābijas pussalas valstis ir:
Izņemot Jemenu un Jordāniju, šī reģiona valstis pieder pie pasaules bagātākajām valstīm. 2008. gadā kopējais pussalas iedzīvotāju skaits pārsniedza 70 miljonus.
Sarkanās un Baltās rozes karš
Sarkanās un Baltās rozes karš bija pilsoņu karš Anglijā, kur cīnījās par valsts varu karaļa Edvarda III pēcnācēju 2 dzimtas: Lankasteras hercogi (ģerbonī sarkana roze) un Jorkas hercogi (ģerbonī balta roze, no tā arī karu nosaukums). Karš ilga 30 asiņainus gadus. Notika 15.gs. vidū.
Sākot ar Henriju IV (1399 — 1413), karaļa vara bija Lankasteras dzimtas rokās. Henrija VI valdīšanas laikā ārējās politikas neveiksmju (Simtgadu kara zaudēšanu Francijā) un nenoteiktās iekšējās politikas dēļ radās opozīcija, ko vadīja Jorkas hercogs Ričards un atbalstīja Vorikas grāfs Ričards Nevils. Sakaujot karaļa piekritējus, nemierniekiem izdevās sagūstīt Henriju VI.
Jorkas hercogs Ričards kļuva par viņa protektoru, saņemot savās rokās valsts varu. Karaļa Henrija VI sievai karalienei Anžu Margaritai izdevās sacelt Skotiju un 1460. gadā pie Veikfīldas sakaut Jorkas Ričardu, kas kaujā krita. Par troņa pretendentu kļuva Jorkas Ričarda dēls Edvards, kas ar Vorikas grāfa palīdzību proklamējās par karali Edvardu IV (1461 — 1483), 1461. gadā sakaujot Henrija VI piekritējus pie Toutonas un 1464. gadā iznīcinot pēdējās Lankasteras partijas atliekas.
Kad Edvards IV sanaidojās ar Vorikas grāfu un bija spiests bēgt no Anglijas, 1470. gadā tronī atgriezās Henrijs VI. 1471. gadā ar burgundiešu palīdzību Edvards IV atgriezās Anglijā, sagūstīja Henriju VI, Barnetas kaujā sakāva Vorikas grāfu un Tjūksberijas kaujā — karalieni Margaritu.
Jorku nama valdīšana izbeidzās ar Jorkas hercoga Ričarda jaunāko dēlu karali Ričardu III (1483 — 1485), kas krita kaujā pret Henriju Tjudoru, Tjudoru dinastijas nodibinātāju. Henrijs VII Tjudors nāca Anglijas tronī.
Karā gāja bojā 20-30 000 vienkāršo karavīru un bruņinieku, kā arī dažas feodālās aristokrātijas dzimtas - 5 pēru dzimtas (Bonvili, Tiptofti, Bofori, Holandi un Laveli).
Burkinafaso valsts vadītāji
Šajā sarakstā ir uzskaitīti Burkinafaso valsts vadītāji.
Prelāts
Prelāts (no la — 'dot priekšroku, izcelt') — goda tituls, ko Romas katoļu baznīcas garīdzniekiem par zināmiem nopelniem piešķir pāvests.
Prelāts ikdienā nēsā liturģisku apģērbu — sutanu.
Aleksandrs Obižajevs
Aleksandrs Obižajevs (dzimis Saulkrastos) ir bijušais Latvijas vieglatlēts, startējis kārtslēkšanas sacensībās, pašlaik — vieglatlētikas treneris. A. Obižajeva 1987. gadā sasniegtais rezultāts 5,80 m joprojām ir Latvijas rekords.
Piedalījies divās Olimpiskajās spēlēs. 1992. gadā Barselonā viņš nepārvarēja sākumaugstumu (5,50 m), savukārt pēc četriem gadiem Atlantā izcīnīja 27. vietu ar 5,40 metriem. 1987. gadā izcīnījis 9. vietu Pasaules čempionātā. Padomju laikos kļuvis par PSRS čempionu, PSRS kausa ieguvēju telpās un vairākkārtēju Latvijas PSR čempionu. Maskavā uzstādīja Eiropas rekordu telpās — 5,74 m. 1983. gada Eiropas čempionātā telpās izcīnījis sudraba medaļu ar rezultātu 5,60 m. Vairākas reizes uzvarējis arī Latvijas čempionātā, kā arī vairākkārt labojis Latvijas rekordu — viņa personiskais rekords 5,80 (1987) ir arī pašreizējais Latvijas rekords. Pēc sportista karjeras beigām sācis trenera karjeru.
A. Obižajevs ir trenējis abas savas meitas. Ritas Obižajevas labākais rezultāts ir 3,95 m, bet jaunākās māsas Kristas Obižajevas pašreizējais Latvijas rekords ir 4,20 m.
2010. gadā A. Obižajevs kandidēja 10. Saeimas vēlēšanās no partijas "Ražots Latvijā" saraksta, taču netika ievēlēts.
2011. gada Pasaules čempionāts hokejā — C grupa
2011. gada Pasaules čempionāta hokejā spēles C grupā norisinājās no 30. aprīļa līdz 4. maijam. Grupas komandas spēles aizvadīja Steel Aréna Košicē.
Spēles
Pēc Latvijas laika.
1503. gads
1503. gads bija parastais gads, kas pēc Jūlija kalendāra sākās svētdienā.
S.H.E
S.H.E ir taivāniešu meiteņu grupa, kuras sastāvā ir Selīna Žeņa, Hebe Tjaņa un Ella Čeņa. Grupas nosaukums ir veidots no katras meitenes vārda pirmā burta. Kopš pirmā albuma izdošanas 女生宿舍 (2001., "Meiteņu guļamistaba") S.H.E ir ierakstījušas 10 albumus un ir pārdotas vairāk nekā 4,5 miljoni to kopijas, kā arī uzstādījuši biļešu pārdošanas rekordus abās koncerttūrēs.
Argentīnas valsts vadītāju uzskaitījums
Šajā uzskaitījumā apkopoti Argentīnas valsts vadītāji kopš 1810. gada 25. maija, kad notika Maija revolūcija ar kuru sakās Argentīnas Neatkarības karš. Pilnīga neatkarība no Spānijas tika pasludināta 1816. gada 9. jūlijā.
Pirmā prezidentālā valdība (1826 — 1827)
{{legend| Lightblue | Unitārā partija |border=1px solid #AAAAAA}}
Flag of the Argentine Confederation.svg Argentīnas Konfederāfija (1831 — 1861) Coat of arms of Argentina (Alternative).svg
{{legend| #B31B1B | Federālisti |border=1px solid #AAAAAA}} {{legend| Lightblue | Unitārā partija |border=1px solid #AAAAAA}}
30px Argentīnas Republika (1861 — mūsdienas) 30px
{{legend| white | Liberāļi |border=1px solid #AAAAAA}} {{legend| #30D5C8 | Nacionālā autonomistu partija |border=1px solid #AAAAAA}} {{legend| #C90016 | Radikālā pilsoniskā savienība |border=1px solid #AAAAAA}} {{legend| #E9D66B | Konkordansija |border=1px solid #AAAAAA}} {{legend| Blue | Leiboristu partija |border=1px solid #AAAAAA}} {{legend| #75AADB | Hustisiāliskā partija |border=1px solid #AAAAAA}} {{legend| yellow | Propuesta Republicana (Republikāņu priekšlikums) |border=1px solid #AAAAAA}} {{legend| #C3B091 | Militārais |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Selēna
Biogrāfija
1987. gadā Selēna ieguva Tehano mūzikas balvu (Tejano Music Award) kā gada labākā sieviešu dziedātāja. 1988. gadā sāka satikties ar basģitāristu Krisu Peresu, un 1992. gada 2. aprīlī ar viņu apprecējās.
1989. gadā Selēna noslēdza līgumu ar ierakstu kompāniju EMI. 1990. gadu sākumā strauji pieauga viņas popularitāte, it īpaši spāniski runājošajās valstīs. 1993. gadā izdotais albums Selena Live! ieguva Grammy balvu kā labākais Amerikā dzīvojošo meksikāņu albums. Šai nominācijai tika izvirzīts arī 1994. gadā izdotais albums Amor Prohibido.
1995. gada 31. martā Jolanda Saldivara (Yolanda Saldívar), Selēnas bijušā fanu kluba prezidente, iešāva Selēnai mugurā. Selēna nomira slimnīcā no asiņu zuduma. Jolanda Saldivara varēs pretendēt uz brīvību 2025. gadā, kad aizritēs 30 gadi pēc šīs slepkavības. Divas nedēļas vēlāk Teksasas gubernators, kas tajā laikā bija Džordžs V. Bušs, pasludināja 16. aprīli Teksasā par "Selēnas dienu".
Kubiskā singonija
Kristalogrāfijā kubiskā singonija (izometriskā singonija) ir viena no 7 singonijām. Kristālisko struktūru apraksta, balstoties uz trīs bāzes vektoriem. Kubiskajā singonijā visi trīs bāzes vektori ir vienāda garuma un perpendikulāri attiecībā viens pret otru. Šī ir pati vienkāršākā singonija un ar to parasti sāk skaidrojumu par singonijām.
Kubiskajā singonijā ir trīs veidu Brevē režģi: vienkāršs, centrēts un malās centrēts.
Šī ir vienkāršākā kristāliskā sistēma, kas piemīt daudzu metālu tīrradņiem. Kubiskā singonija piemīt arī fluorītam, halītam, galenītam, sfalerītam un daudzu citu minerālu kristāliem.
Zemāk esošajā tabulā dots visu trīs šīs singonijas simetriju starptautiskie apzīmējumi un apzīmējumi pēc Šēnflisa.
Svarinska
Svarinska var būt:
Jankovskis
Jankovskis (pl; sieviešu dzimtē Jankovska (Jankowska)) ir poļu cilmes uzvārds. Cilvēki ar šo uzvārdu:
Laima (zīmols)
"Laima" ir saldumu zīmols, kas pieder Latvijas uzņēmumam SIA "Orkla Latvija". "Laima" pirmsākumi ir 1870. gadā; pašreizējo nosaukumu tas ieguva 1925. gadā. Kā uzņēmums tas pastāvēja līdz 2016. gadam.
2014. gada 26. augustā Norvēģijas uzņēmums "Orkla" nopirka AS "Laima". 2016. gada 10. februārī AS "Laima" un citus uzņēmumus apvienoja ar SIA "Orkla Confectionery & Snacks Latvija" (tagad SIA "Orkla Latvija"). Kopš 2020. gada 16. marta "Laima" galvenā ražotne ir Ādažos.
Vēsture
1870. gadā vācu rūpnieks Teodors Rigerts (Theodor Riegert) Rīgā, Zaļajā ielā 2 nodibināja pirmo šokolādes un kafijas fabriku Latvijā, kuru nosauca savā vārdā. Uzņēmuma produkti kļuva par vienu no lielākajiem un atpazīstamākajiem saldumu ražotājiem Baltijā un visā Krievijas impērijā. Kara laikā fabrika bija spiesta pārtraukt savu darbību uz vairākiem gadiem. Sākot ar 1922. gadu fabrika nomāta uz 10 gadiem akciju sabiedrībai. Fabrika izgatavoja galvenokārt kakao pulveri, kakao sviestu un dažādu šķirņu galda šokolādes. 1934. gadā Rīgas centrā uz lielā pilsētas pulksteņa Teodors Rigerts izvietoja sava uzņēmuma reklāmu, kas vēlāk kļuva par populāru satikšanās vietu un tika iesaukts par Laimas pulksteni.
Pieprasījums pēc saldumiem Rīgā pieauga, un laika gaitā par nopietnāko konkurentu kļuva 1881. gadā Rīgā, Sporta ielā 2 Ludmilas Gēgingeres dibinātā konservu un konfekšu fabrika AS "L. W. Goegginger". Uzņēmumā ražoja konfektes, šokolādes, biskvītus un augļu, dārzeņu, zivju, gaļas konservus. Savukārt 1910. gadā latviešu uzņēmējs Vilhelms Ķuze Rīgā, Avotu ielā 16 atvēra savu šokolādes darbnīciņu, maiznīcu - konditoreju, un ar nelieliem pārtraukumiem turpināja to paplašināt. 1935. gadā tā kļuva par AS "Ķuze" ar miljoniem latu apgrozījumu un popularitāti, kas sasniedza "Laimas" līmeni.
1921. gadā ebreju uzņēmējs Iļja Hromčenko (Elija Levins) Rīgā, Karlīnes ielā 22/24 (tagad Miera ielā) atvēra specializētu konfekšu fabriku "Maķedonija", kas ražoja šokolādi. Tolaik tas bija sīkuzņēmums ar četriem darbiniekiem, kas izmantoja roku darbu. Tās gada apgrozījums bija 30 tūkstoši latu. 1925. gada sākumā fabrikas dibinātāji un akcionāri izveidoja jaunu uzņēmumu AS "Laima", kas pārņēma visus "Maķedonijas" patentus. 8. janvārī finanšu ministrs apstiprināja tās statūtus. Vārds "Laima" kļuvis par sinonīmu konfektēm, tortēm, šokolādei, vafelēm. "Laima" strauji auga, paplašināja darbību, un 1930. gadā šeit jau strādāja 500 darbinieki. 1933. gadā Hromčenko emigrēja uz Palestīnu un uzņēmumu pārdeva. To iegādājās Latvijas Kredītbanka un 1937. gadā apvienoja ar AS "Th. Riegert" uzņēmumu vienotā AS "Laima". Tai tika nodotas labākās mašīnas un labākie darbinieki no likvidētiem uzņēmumiem AS "Th. Riegert" un AS "E. Mežits". Tā AS "Laima" kļuva par lielāko saldumu ražotāju Latvijā, kur strādāja jau ar 790 darbiniekiem. Savai produkcijai izmantoja tikai Latvijā ražotu cukuru.
Sevišķi strauji produkcijas izlaide pieauga, kad 1938. gadā uzcēla modernu un plašu, ar augstu tehnoloģiju apgādātu ražotni Miera ielā 22. Pilsētās un laukos produkcijas pārdošanu nodrošināja virkne veikalu. Augstas kvalitātes šokolāde, konfektes, marmelāde, cepumi, kakao tika izgatavots ar modernām ārzemju iekārtām. Neraugoties uz konkurenci, starp 29 saldumu fabrikām "Laima" bija neapšaubāms līderis – tai piederēja 39% no Latvijas saldumu tirgus un 79% no to eksporta. Tirdzniecības apjoms sasniedza 4-5 miljonus latu. Kopumā "Laimas" sistēmā strādāja ap 1000 cilvēkiem. Līdz Otrajam pasaules karam "Laimas" produkti lielos daudzumos nonāca Francijā, Lielbritānijā, Šveicē, Nīderlandē, Norvēģijā, ASV, Kanādā, Dienvidāfrikā, Ēģiptē, Marokā, Libānā, Britu Palestīnā, Bermudu salās un Indijā. Karš Eiropā 1939. gadā nopietni kaitēja fabrikas darbībai; eksports apstājās, savukārt vietējā tirgū strauji cēlās cenas – to izraisīja arī 10% Rīgas un Latvijas iedzīvotāju izbraukšana. Vācu okupācijas laikā AS "Laima" sāka ražot arī kara laikā augsti pieprasītu preci - miežu kafiju, ievārījumus, žāvētu raugu.
Pēc Otrā pasaules kara sākās pakāpeniska uzņēmumu atjaunošana. To nācās darīt teju no nulles, jo visas ražošanas iekārtas kara laikā bija izvestas uz Vāciju. 1940. gadā padomju vara nacionalizēja visus trīs šokolādes uzņēmumus un tika mainīti to nosaukumi - AS "Ķuze" kļuva par Konditorejas fabriku "17. jūnijs", kas specializējās cepumu un citu miltu konditorejas izstrādājumu izgatavošanā, Gēgingeres fabrika kļuva par Šokolādes un konfekšu fabriku "Uzvara", kas specializējās karameļu, zefīra un citu cukuroto izstrādājumu izgatavošanā un 80. gados atradās t. s. pirmrindnieku statusā. AS "Laima" kļuva par Konditorejas fabriku "Laima", kas specializējās šokolādes ražošanā un vienīgā šokolādes fabrika, kas saglabāja savu zīmolu. 1941. gadā Vilhelmu Ķuzi izsūtīja uz Gulaga nometni, kur viņš gāja bojā.
Kopš 60. gadu beigām "Laima" specializējusies konfekšu, šokolādes un šokolādes izstrādājumu ražošanā. 1986. gadā uzceltajā korpusā ar itāļu speciālistu līdzdalību uzstādīta itāļu firmas "Karle Montanari" šokolādes liešanas līnija un uz tās iesākta šokolādes ražošana. 1987. gadā turpinājās jaunu iekārtu uzstādīšana šokolādes masu izgatavošanas iecirknī. Pēc Latvijas neatkarības atjaunošanas 1990. gadā pēc Latvijas neatkarības atgūšanas Konditorejas fabriku "17. jūniju" pārdēvēja par "Staburadzi". 1993. gadā "Laima" un 1994. gadā "Uzvara" tika privatizētas un no valsts uzņēmumiem atkal kļuva par privātām akciju sabiedrībām neskatoties uz ārzemju ražotāju konkurenci, saglabāja bagātās pirmskara tradīcijas un guva panākumus starptautiskajās izstādēs. Ražotajiem saldumiem garšas kvalitāte panākta, izmantojot dabiskas izejvielas – pienu un cukuru no pašmāju ražotājiem. 1998. gada janvārī AS "Laima" apvienojās ar AS "Uzvara" saglabājot divas tirdzniecības markas – "Laima" un "Uzvara", bet uzņēmuma nosaukums bija AS "Laima". Papildus citiem saldumiem, izgatavoja 60 veidu karameles – 46 tonnas katru dienu.
Situāciju sarežģīja Krievijas ekonomikas krīze un Baltijas brīvās tirdzniecības likums. Tika samazināti ražošanas apjomi eksportam uz Krieviju un ražošanas attīstību kavēja arī nesakārtotie jautājumi, kas saistīti ar cukura pārstrādi Latvijā. Ārzemju produkcija tika piedāvāta par daudz lētākām cenām nekā pašmāju, bet "Laimai" bija atbilstoši likumdošanai jāizmanto Latvijas dārgais cukurs. Neskatoties uz grūtībām, uzņēmums turpināja attīstīties un tika atvērtas jaunas ražotnes un modernizēts zefīra cehs. Astoņās stundās bija iespējams izgatavot divas tonnas parastā un glazētā zefīra ar ilgāku derīguma termiņu. "Laima" tajā laikā aizņēma 98% zefīra tirgus Latvijā.
2000. gadā, lai izveidotu Latvijā un Eiropā konkurētspējīgu uzņēmumu, AS "Laima" apvienojās ar vienu no lielākajām konditorejas fabrikām AS "Staburadze", saglabājot tikai vienu tirdzniecības nosaukumu – "Laima". Apvienošanās rezultātā nomainījās uzņēmuma vadība, kā arī tālākā attīstības stratēģija. Uzņēmumi kļuva vēl spēcīgāki eksportā uz 16 valstīm un eksporta apjomi palielinājās par 30%. Pilnveidojot savu biznesu, 2001. gadā AS "Laima" iegādājās sekmīgi pastāvošu uzņēmumu, kas nodarbojās ar lietošanai gatavas pārtikas ražošanu SIA "EuroFood" par savu meitas uzņēmumu. 2002. gadā turpinājās uzņēmumu attīstība un ražošanas reorganizācija, kā rezultātā attaisnojās uzņēmumu apvienošanās un pirmo reizi pēc Krievijas krīzes tika apturēta tirdzniecības lejupslīde un palielināta peļņa. Tika izveidots meitas uzņēmums SIA "Saldumu tirdzniecība" – abu uzņēmumu firmas veikalu vienots, jaunas koncepcijas pašapkalpošanās veikalu mazumtirdzniecības tīkls.
2003. gadā pēc "Laimas" iniciatīvas tika nodibināts Latvijas un Uzbekistānas uzņēmuma "Huršida Bonu" kopuzņēmums Uzbekistānā "Laymauz", kas specializējās karameļu ražošanā un uzsākta ražotnes celtniecība. 2004. gadā tiek izveidota uzņēmuma pārstāvniecība Krievijā AS "Laima Russia". 2005. gada maijā tiek reorganizēts piederošais meitas uzņēmums SIA "Noi Baltija" – mainīts nosaukums uz SIA "Staburadzes konditoreja", kas izgatavo dažāda veida tortes un kūciņas, un ir arī pārmantojis "Staburadzes" logo. Tai bija arī viens no lielākajiem ātro uzkodu (sviestmaižu, picu un salātu) ražotājiem, plašāk pazīstams ar zīmolu "Pedro". 2005. gadā, svinot uzņēmuma 135. gadadienu, tika atvērta Šokolādes istaba. Lai stiprinātu AS "Laima" pozīcijas Baltijas valstu tirgū, 2008. gada nogalē tika nodibināta uzņēmumu vadības un attīstības kompānija SIA "NP Foods". "Laimas" produkciju Baltijas tirgū izplatīja uzņēmums SIA "NP Logistics". 2010. gada 3. septembrī režisora Kaspara Goba dokumentālā filma "Saldumu pilsēta" piedzīvoja pirmizrādi, kurā ir atspoguļota Latvijas saldumu ražotāju un "Laimas" vēsture kopš pirmsākumiem.
2014. gada 26. augustā Norvēģijas uzņēmums "Orkla" nopirka SIA "NP Foods", kurā ietilpst AS "Laima" un citi Latvijas uzņēmumi. 2015. gada 5. jūnijā paziņots, ka pieaugušās konkurences un kvalitātes standartu apstākļos "Laima" turpmāk šokolādi vairs neražos no pašu maltām kakao pupām, bet gan no iepirktas kakao masas. 2016. gada 10. februārī uzņēmumi AS "Laima", AS "Staburadze" un AS "Latfood" apvienoti ar SIA "Orkla Confectionery & Snacks Latvija" (tagad SIA "Orkla Latvija"). 2016. gada februārī zīmols "Laima" mainīja savu logotipu, iegūstot jaunu vizuālo identitāti. Par godu Latvijas simtgadei "Laima" 2018. gada pavasarī atsāks ražot savulaik iecienītās konfektes "Karakums" un "Talismans". Lēmums atsākt konfekšu ražošanu pieņēma projekta "Nostalģija" laikā, kad "Laima" aicināja balsot par vēsturiskajām konfektēm, kuras vēlētos redzēt atkal.
Fatihs Terims
Fatihs Terims (, dzimis, Adanā, Turcijā) ir viens no visveiksmīgākajiem Turcijas futbolistiem un treneriem. Kopš 2017. gada Terims ir Turcijas kluba Stambulas "Galatasaray" treneris.
Ņemot vērā viņa motivēšanas un agresīvas spēles stratēģiskās plānošanas spējas, viņu uzskata par vienu no vislabākajiem komandu menedžeriem.
Spēlētāja karjera
Galatasaray
Valentīna Tereškova
Valentīna Tereškova (Валентина Владимировна Терешкова, dzimusi ) ir PSRS kosmonaute, pasaulē pirmā sieviete, kas lidojusi kosmosā, PSRS un Krievijas Federācijas militārpersona un politiķe. No 1966. līdz 1989. gada bija PSRS Augstākās Padomes deputāte, PSRS Augstākās Padomes Prezidija locekle (1974—1989), Padomju Sieviešu komitejas vadītāja (1968—1987), PSRS un ārzemju draudzibas un kultūras sakaru biedrību savienības valdes priekšsēdētāja (1987—1992). PSRS bruņoto spēku pulkvede un Krievijas Federācijas bruņoto spēku ģenerālmajore.
Tereškova kosmisko lidojumu veica 1963. gadā no 16. līdz 19. jūnijam ar kosmosa kuģi Vostok-6. Lidojums notika vienlaicīgi ar otru kuģi Vostok-5, kurā atradās Valērijs Bikovskis.
Partijas «Vienotā Krievija» Augstākās Padomes locekle. No 2011. gada ir ievēlēta Krievijas Valsts Domē, 2016. gadā un 2021. gadā ievēlēta atkārtoti, bijusi Federācijas struktūras un pašvaldību komitejas priekšsēdētāja vietniece, 2022. gadā ir Ārlietu komitejas priekšsēdētāja vietniece un Krievija Valsts domes Ētikas komisijas priekšsēdētāja. 2020. gada 10. martā tieši Tereškova bija tā, kas Krievijas Federācijas konstitūcijā iesniedza priekšlikumu anulēt pilnvaru termiņu limitu attiecībā uz Vladimiru Putinu, ļaujot viņam valdīt līdz 2036. gadam.
Ģibuļu pagasta ģerbonis
Ģibuļu pagasta ģerbonis tika apstiprināts heraldikas komisijā kā Ģibuļu pagasta simbols 2000. gada 10. oktobrī. Ģerboņa apraksts: Zelta laukā, kreisās sijas virzienā uz leju lidojoša bezdelīga dabīgās krāsās ar zaļu āboliņa lapu knābī.
Ģerboņa zīmējuma autore māksliniece Ilze Lībiete.
Ģerboņa simbolisms: zelts - dzetenie rudzu lauki, bezdelīga - iedzīvotāju čaklums, āboliņa lapiņa - lauksaimnieku simbols.
10000 p.m.ē. (nozīmju atdalīšana)
10000 p.m.ē. var būt:
1208. gada Sēlpils aplenkums
Sēlpils aplenkums bija atbildes karagājiens pēc lietuviešu piedalīšanās kaujā pie Salaspils 1206. gadā un karagājienā uz Turaidu 1207. gada ziemā. Bīskaps Alberts pēc lietuviešu iebrukuma Līvzemē aicināja iznīcināt lietuviešu iebrukumu galveno atbalsta punktu - Sēlpili Daugavas kreisajā krastā.
Karagājienu vadīja Daugavgrīvas abats Teoderihs no Turaidas un prāvests Engelberts un tajā piedalījās Zobenbrāļu ordenis un jaunkristītie līvi un letgaļi no bīskapam pakļautajām zemēm. Pēc vairāku dienu aplenkuma sēļi lūdza mieru, deva ķīlniekus un apsolīja pieņemt kristības sakramentu, nelaist lietuviešus sev tuvumā un visās lietās paklausīt kristiešiem.
1. FSV Mainz 05
1. FSV Mainz 05 ir Maincas pilsētas futbola klubs, kas ir dibināts 1905. gadā. Papildus futbola nodaļai "1. FSV Mainz" ir arī handbola un galda tenisa nodaļas, kam gan ir pakārtota nozīme. Futbola komanda pašlaik spēlē Vācijas Bundeslīgā un mājas spēles aizvada Opel Arena stadionā.
Komandas sastāvs
.
Abdulla
Abdulla var būt:
Eduards V Jorks
Eduards V Jorks, Plantagenets (Edward V Plantagenet of York, 1470.-1484.), Anglijas karalis (1483.).
Biogrāfija
1483. gadā, mazgadīgā karaļa reģents Ričards Plantagenets, Gločesteras hercogs, pasludināja karali un viņa jaunāko brāli Jorkas hercogu Ričardu par nelikumīgi dzimušiem un ieslodzīja Tauerā. Abu brāļu tālākais liktenis nav zināms, kā tikai tas, ka viņi ieslodzījumā tikuši nogalināti (vai nu pēc Ričarda III, vai Henrija VII pavēles).
2010. gada FIFA Pasaules kauss — F grupa
2010. gada FIFA pasaules čempionāta spēles F grupā norisinājās no 14. līdz 24. jūnijam.
Bissa
Bissa jeb knābjainais jūrasbruņurupucis ir kritiski apdraudēta jūras bruņurupuču suga. Tā knābjrupuču ģintī (Eretmochelys) ir vienīgā suga, savukārt šo sugu iedala divās pasugās: E. imbricata imbricata ir Atlantijas okeāna pasuga, bet E. imbricata bissa ir Indijas un Klusā okeāna pasuga. Bissa ir Antigvas un Barbudas nacionālais dzīvnieks.
76. gvardes gaisa desanta divīzija
76. gvardes gaisa desanta divīzija ir Krievijas Federācijas bruņoto spēku gaisa desanta karaspēka divīzija.
Tās pirmsākumi meklējami 1939. gadā, kad 1. septembrī tika izveidota 157. strēlnieku divīzija. Vēlāk, 1943. gada 1. martā pārsaukta par 76. gvardes strēlnieku divīziju. Otrā pasaules kara laikā piedalījās cīņās Odesā, Staļingradā, Dancigā un citviet. Bija piederīga 2. Baltkrievijas frontes 70. armijai.
1946. gadā tika pārveidota par gaisa desanta divīziju 15. gaisa desanta korpusa sastāvā. Krievijas 76. gvardes gaisa desanta divīzija ir vecākā gaisa desanta karaspēka divīzija. Šī divīzija ir pirmā Krievijas Federācijā, kurā pilnībā tika ieviests profesionālais militārais dienests. Kopš 1947. gada bāzējas Pleskavas apgabalā.
Oļegs Jankovskis
Oļegs Jankovskis (ru; dzimis, miris ) bija Kazahstānā dzimis poļu izcelsmes krievu teātra un kinoaktieris, kā arī režisors.
Dzimis Kazahstānā, bet 1951. gadā ģimene pārcēlās uz dzīvi Saratovā. Pēc Saratovas teātra skolas beigšanas 1965. gadā, sāka strādāt vietējā teātrī.
Jankovskis ir PSRS Valsts prēmijas un divkārtējs Krievijas Valsts prēmijas laureāts, kā arī hronoloģiski pēdējais (kopā ar Allu Pugačovu) PSRS Tautas skatuves mākslinieks.
Terciāri
Terciāri (latīņu: tertius, "trešais")- tā saucamie Trešā ordeņa locekļi, laji, kas pievienojušies kādam Romas Katoļu baznīcas ordenim - visbiežāk franciskāņiem vai dominikāņiem, bet viņi nav devuši svinīgu mūka vai mūķenes solījumu un turpina laicīgu darbu.
Termosfēra
Termosfēra ir Zemes atmosfēras slānis, kas atrodas virs mezosfēras, sākas 80—90 km augstumā un turpinās līdz 800 km augstumam virs Zemes. Gaisa temperatūra līdz ar augstumu ātri pieaug un ir no 200 °C līdz 1700 °C, atkarībā no Saules aktivitātes. Iemesls tam ir Saules ultravioleto staru absorbcija 150—300 km augstumā.
Bauers
Bauers (de — 'zemnieks'; sieviešu dzimtē Bauere) ir vācu cilmes uzvārds. Cilvēki ar šo uzvārdu:
1933. gads
1933. bija parastais gads, kas pēc Gregora kalendāra sākās svētdienā.
Doils
Doils (en; sieviešu dzimtē Doila) ir daļēji angliskots īru cilmes uzvārds O Dīvels (ga IPA : [oːˈd̪ˠʊwəlʲ]). Cilvēki ar šo uzvārdu:
Edgars Jankausks
Edgars Jankausks (lt, dzimis ) ir bijušais lietuviešu futbolists, pašlaik — futbola treneris. Spēlējot FC Porto sastāvā, ieguvis UEFA kausu un uzvarējis Čempionu līgā. 2008. gada sezonā spēlēja Latvijas futbola klubā Skonto FC.
Viņš ir gara auguma atlētisks uzbrucējs, kuram piemīt arī atzīstama bumbas kontroles tehnika.
Mezosfēra
Mezosfēra ir Zemes atmosfēras slānis 40 - 80 km augstumā virs Zemes. Šajā joslā gaisa temperatūra līdz ar augstumu palielinās, savu maksimumu tā sasniedz 60 km augstumā un ir +50 °C, bet pēc 60 km augstuma temperatūra pazeminās līdz apmēram -70 vai -80 °C. Šī temperatūras paaugstināšanās galvenokārt saistīta ar to, ka ozona slānī notiek Saules radiācijas absorbēšana.
HC Kladno
HC Kladno ir hokeja komanda, kas bāzēta Kladno, Čehijā, un spēlē Čehijas Ekstralīgā. Komanda dibināta 1924. gadā. Tā pastāvēšanas laikā klubs ir izcīnījis sešus Čehoslovākijas čempiones titulus, 2003. gadā izcīnījis arī Čehijas Ekstralīgas čempiones titulu.
2002.—03. gada sezonā, kā arī no 2014. līdz 2019. gadam komanda spēlēja Čehijas 1. līgā.
Kladno sistēmā uzauguši daudzi ievērojami čehu spēlētāji - Jaromīrs Jāgrs, Patriks Eliāšs, Tomāšs Vokouns, Mareks Židlickis, Tomāšs Plekanecs, Tomāšs un Františeks Kaberle, Ladislavs Kons, Františeks Pospīšils un daudzi citi.
2013.—14. gada sezonu komandas rindās aizvadīja Lauris Bajaruns, savukārt 2012.—13. gada sezonā vairākas spēles Kladno sastāvā aizvadīja arī Koba Jass.
Kārlis Voldemārs fon Budbergs
Barons Kārlis Voldemārs fon Budbergs (, — ) bija muižnieks, iestāžu darbinieks, mākslinieks, gleznotājs, literāts, cenzors. Vidzemes gubernatora kancelejas direktors (1817-1819), Vidzemes virskonsistorijas loceklis. Konsistorijas uzdevumā cenzējis Rīgā un Jelgavā izdotus Vidzemes autoru darbus (1829-1842).
Cēlies no Budbergu-Beninghauzenu dzimtas.
Oleksijs Poņikarovskis
Oleksijs Poņikarovskis (Олексій Понікаровський; dzimis 1980. gada 9. aprīlī) ir bijušais ukraiņu hokejists, kreisās malas uzbrucējs. Kopš 2016. gada Poņikarovskis pārstāvēja Kontinentālās hokeja līgas vienību Kuņluņas "Red Star", bet jau pēc diviem gadiem (2018) beidza spēlētāja karjeru.
Spēlētāja karjera
Profesionāļa karjeru Poņikarovskis uzsāka 1998.—99. gada sezonā, kad debitēja Krievijas Superlīgas kluba Maskavas "Krylia Sovetov" sastāvā. Nākamajā sezonā Poņikarovskis spēlēja Maskavas "Dinamo" rindās, tās sastāvā izcīnot Krievijas čempiona titulu, taču tad pārcēlās uz Ziemeļameriku.
Jau 2000.—01. gada sezonā Oleksijam izdevās debitēt NHL, aizvadot 22 spēles Toronto "Maple Leafs" sastāvā. Nostiprināties kluba sastāvā hokejistam izdevās gan vien 2003.—04. gada sezonā 2004.—05. gada NHL lokauta laikā Poņikarovskis spēlēja Voskresenskas "Khimik" sastāvā, taču tad atgriezās Toronto.
2009.—10. gada NHL sezonas otrajā pusē Poņikarovskis tika aizmainīts uz Pitsburgas "Penguins" rindām, bet nākamajā vasarā noslēdza līgumu ar Losandželosas "Kings", taču pēc gada pievienojās Karolīnas "Hurricanes" rindām. Sezonas gaitā Poņikarovskis tika aizmainīts uz Ņūdžersijas "Devils", taču vasarā noslēdza līgumu ar Vinipegas "Jets".
2012.—13. gada NHL lokauta laikā spēlēja KHL vienībā Doneckas "Donbass", taču pēc sezonas beigām pievienojās Sanktpēterburgas SKA rindām.
Ukrainas hokeja izlases rindās Poņikarovskis spēlējis 2002. gada olimpiskajās spēlēs.
Severomuiskas tunelis
Severomuiskas tunelis (Северомуйский тоннель) ir dzelzceļa tunelis Baikāla Amūras maģistrālē (BAM), kas šķērso Ziemeļmujas kalnu grēdu. Atrodas Burjatijas Republikas ziemeļrietumos Krievijas Federācijā.
Severomuiskas tunelis 15 343 m garumā ir garākais tunelis Krievijas Federācijā (izņemot metro līnijas). Tas darbību sāka (pieņemts ekspluatācijā  ), tadējādi pabeidzot BAM būvi.
Tuneļa būves sagatavošanās darbi sākās 1975. gadā, kalnrakšanas darbi sākās 1977. gadā. Tuneļa būve bija ļoti sarežģīta, ko pavadīja četri lieli nobrukumi un liela gruntsūdens pieplūde, vietām līdz 35 atmosfēru spiedienam. Kad kļuva skaidrs, ka būvi nepabeigs laikā, tika uzbūvēts pagaidu ceļš 28 km pāri kalniem (pabeigts 1987. gadā). Tam bija 4% slīpums, ātrums ierobežots līdz 15 km/h, un pasažieru satiksme nebija atļauta. Otru apvedceļu 54 km garumā ar mazāku slīpumu pabeidza 1989. gadā. Tas bija drošs pasažieru vilcieniem. Pirmais vilciens caur tuneli izbrauca 2001. gadā.
Tunelis ir uzbūvēts ar vienu sliežu ceļu. Vidū ir paaugstinājums, ar slīpumu uz abam pusēm. Blakus galvenajam tunelim ir izrakts mazāka diametra tunelis, ko izmanto ūdens atsūknēšanai, inženiersistēmu izvietošanai un apkalpojošā personāla pārvietošanai. Lai uzturētu noteiktu mikroklimatu, tuneļa abos galos atrodas īpaši vārti, kurus atver tikai vilciena ielaišanai.